**Годишна програма за дейността
на Народно читалище „Васил Левски – 1895 ” -
с. Енево, общ. Нови пазар за 2022 год.**

 **I. ОСНОВНИ ЦЕЛИ :**

* Съхраняване на националните традиции и идентичност ;
* Развитие и обогатяване на българското народно творчество;
* Утвърждаване на библиотеката като център на духовно и информационно средище;
* Привличане на самодейци с различен социален статус и възраст;
* Привличане на допълнителни източници за финансиране;
* Създаване на между институционни културни, образователни и социални връзки;
* Обогатяване на дейността чрез предлаганите продукти и услуги;

 **II.ЗНАЧИМИ КУЛТУРНИ СЪБИТИЯ :**

Провеждането на фолклорен събор „Еньовски ритми”, организиран от нашето читалище съвместно с Община Нови пазар, който е включен в културните календари на общината и МК.

**III.РАБОТА ПО ПРОЕКТИ**

През 2021 г. читалището спечели проект по програма „Българските библиотеки – съвременни центрове за четене и информираност” на стойност 1242.99 лв. През 2022 г. също ще участваме в проекти.

**IV. СТРУКТУРИ НА НЧ „ВАСИЛ ЛЕВСКИ-1895 “**

1. **БИБЛИОТЕКА –**

- Общ брой 4329 библиотечни единици,
 Закупени– 76 бр.книги
 - Добро състояние на библиотечният фонд

- От 2011 г. в читалището има компютърна зала в която има три компютъра, ксерокс, принтер и мултимедия спечелени от Проект „Глобални библиотеки”. Всеки читател на библиотеката има право да ползва един час безплатен интернет.

Предоставят се копирни, информационни и е-услуги на населението.
**-** В зрителната зала на читалището се провеждат тържества, чествания и други мероприятия

1. **ШКОЛИ – няма**
2. **ЛЮБИТЕЛСКИ СЪСТАВИ:**
* Певческа група – жени
* Певческа група – деца
* Група за обреди и обичаи
* Коледарска група

Групите взимат участие на всички местни мероприятия,на общински, регионални и национални събори.

През годината читалището работи по приложен културен календар.

**4. Календарен план на събитията през 2022 г.**

|  |  |  |  |
| --- | --- | --- | --- |
| **№** | **Дейности** | **Срок** | **Отговорник** |
| **1.** | **Библиотечна и културно-информационна дейност** |  |  |
|  | Уреждане и поддържане на обществената библиотека. | постоянен | секретар |
|  | Обогатяване на библиотечния фонд | постоянен | секретар |
|  | Предоставяне на компютърни и интернет услуги на населението | постоянен | секретар |
|  | Обучения за възрастните по компютърна грамотност и ефективно търсене на информация за младите хора и учениците | постоянен | секретар |
|  | Проучване, издирване и съхраняване на културно-историческото наследство на родния край | постоянен | секретар |
|  | Честване на бележити дати и годишнини на писатели и поети | постоянен | секретар |
|  | Поддържане на електронни албуми със снимки за дейността на читалището в социалните мрежи | постоянен | секретар |
| **2.** | **Художествена самодейност** |  |  |
|  | Развиване и подпомагане дейността на съществуващите самодейни групи | постоянен | секретар |
|  | Развиване на нови форми на любителско творчество | постоянен | настоятелство |
|  | Участия във фестивали, конкурси, събори на общинско, регионално и национално ниво | постоянен | настоятелство |
|  | Съхраняване и популяризиране на местните обичаи и традиции от българския фолклор | постоянен | секретар |
| **3.** | **Културни мероприятия** |  |  |
|  | 18 -ти – 140 г. от рожд.на Алън Милн- литературно четене в библиотеката | януари | секретар  |
|  | 21-ви Бабинден- пресъздаване на обичая | януари | секретар  |
|  | 2-ри – 100 години от рожд. На Стоянка Мутафова – прожекция на филм с нейно участие | февруари | секретар  |
|  | Трифон Зарезан-пресъздаване на обичая | февруари | секретар |
|  | 19-ти – 149 г. от обесването на Апостола - рецитал | февруари | секретар |
|  | 1 март - Ден на самодееца –тържество със самодейните колективи | март | настоятелство |
|  | 3 март-национален празник на България –празничен рецитал | март  | секретар  |
|  | 8 март-международен ден на жената – тържество с жените от селото | март  | секретар  |
|  | Първа пролет -седянка | март  | секретар  |
|  |  „Лазаруване”- пресъздаване на обичая  | април  | секретар  |
|  | Великденски празник – конкурс за рисувано яйце | април | секретар  |
|  | 20-ти Седмица на детската книга и изкуствата за деца  | април | секретар |
|  | Май- фолклорен събор „Еньовски ритми” | май | настоятелство  |
|  | 11-ти май-Курбан за здраве в църквата „Св.Св.Кирил и Методий”с.Енево | май | секретар |
|  | 1 юни-международен ден на детето – рисунка на асфалт | юни  | секретар  |
|  | 24 юни Еньовден – пресъздаване на обичая | юни  | секретар  |
|  | 18-ти юли годишнина от рождението на Васил Левски- празнична програма пред паметната плоча на Апостола | юли | секретар |
|  | Забавно лято – детски мероприятия | юни-август  | секретар  |
|  | 6 септември-ден на съединението  | септември  | секретар  |
|  | 22 септември-ден на независимостта  | септември  | секретар  |
|  | 1 ноември-ден на народните будители  | ноември  | секретар  |
|  | Коледа и Нова година  | Декември | настоятелство  |
|  | Разучаване на нови песни и обичаи | постоянен | секретар  |
| **4.** | **Участия в събори, фестивали и др.:**  |  |  |
|  | ФС „Еньовски ритми-2022г.”  | Май | Настоятелство |
|  | ФС „Станата пее- 2022г.” | Май | Секретар |
|  | ФС ”Кирека пее и танцува” | Юни | Секретар |
|  | Национален фестивал „ Сред хорото” гр. Карнобат | Юли | Секретар |
|  | Юбилейни чествания и гостувания на други читалища – с. Блъсково – празник на селото, с. Невша – празник на селото | Постоянен | Секретар |
| **5.** | **Повишаване на квалификацията и надграждане на знания**  |  |  |
|  | Участия в работни срещи ,семинари и обучения  | Постоянен | Секретар |
| **6.** | **Съвместни дейности, Партньорства и популяризиране на дейността**  |  |  |
|  | РБ „Стилиян Чилингиров” гр. Шумен РЕКИЦ „Читалища” гр. ШуменОбщина Нови пазар, Местна администрация, НПО, местен бизнесВсички общински читалища, НЧ”Нива 1901” с.НевшаПрограма „Глобални библиотеки-България” ,“ Европа директно“ гр. Шумен | Постоянен  | Настоятелство |
|  |
|  | Създаване на партньорства с други културни организации, клубове, медии и бизнеса | Постоянен | Настоятелство |
|  | Популяризиране на образователни и културни прояви в медиите, социалните мрежи и пресата.  | Постоянен | секретар |

Програмата е отворена за допълнения и ще бъде съобразена с противоепидемичната обстановка в страната.

Председател ЧН:
/Д. Йовчев/

Изготвил :
/В.Димитрова-секретар/



|  |
| --- |
| ***Народно читалище „Васил Левски-1895”с. Енево, ул. „Георги Димитров” №28тел. 0896711233, e-mail: chitalishte\_1895@abv.bg*** |

**ОЧЕТ ЗА ДЕЙНОСТТА** **НА**
**НЧ”ВАСИЛ ЛЕВСКИ-1895”СЕЛО ЕНЕВО ЗА 2021 ГОДИНА**

Читалището е типична българска обществена институция, която изпълнява учебно-просветителски функции и самодейност. Българските читалища са живият извор на бълг.дух и култура през вековете. Тук е запалена искрата и пламва огънят на Българското възраждане. Тук е мястото, в което се поддържат живи традициите, мястото, в което малките научават от своите баби за бита, културата, прекрасните песни и танци, живите бълг.шевици.

НЧ”Васил Левски-1895”село Енево е основано през далечната 1895 година, от будни наши съселяни, водени от стремежа си да съхранят традициите, обичаите и народното ни творчество.

В днешно време читалищата са НПО –Неправителствени организации с нестопанска цел, които работят на принципите на доброволността, демократизма и автономността. Цялата наша дейност е в съответствие с разпорежданията на ЗНЧ и нашия Устав.

I.Основни цели :

- Развитие и обогатяване на културния живот в селото

- Запазване на обичаите и традициите на българския народ

- Възпитаване на национално самосъзнание

- Осигуряване достъп до информация.

- Събиране на знания за родния край.

II.Значими културни събития

* През 2021 година, проведохме ФС „Еньовски ритми“, който стана традиционен и се организира от нашето читалище, съвместно с Община Нови пазар и е включен в културните календари на МК и общината.

III. Работа по проекти

През 2021 година спечелихме проект по програма „Българските библиотеки- съвременни центрове за четене и информираност” на стойност 1242.99 лв. от МК. В края на годината библиотеката се обогати с 76 бр. книги от български и чужди автори.

IV. Структура на НЧ ”Васил Левски-1895” село Енево.

* От 2011 година в читалището работи компютърна зала с три настолни компютър, принтер и мултимедия, спечелени от проект – Глобални библиотеки. Всеки читател на библиотеката може да ползва един час безплатен интернет. През 2021 година посещенията за ползване на интернет са 815. Предлагаме услуги на населението – копиране на документи, инф. за здравни осигуровки, набиране на текст и всякаква информация.
* В зрителната зала на читалището се провеждат тържества и чествания.
* На втория етаж е разположена библиотека – библиотечната дейност е една от основните функции на читалището. Разполагаме с 4329 бр. литература. Броят на читателите е 158. През годината посещенията са 903. Всяка година отделяме от бюджета си за закупуване на нова литература. През лятото библиотеката работи главно с деца.
* Организират се рисунки, игри, прожекции на филми и други мероприятия с цел осмисляне свободното време на децата.

V. В читалището работят ЖФГ ”Еньовска китка” и ДФГ“Еньовче“с рък. Георги Бонев, лазарска и коледарска детски групи. Те взимат участие във всички читалищни инициативи. През 2021 г. участвахме в :

1. ФС“Като жива вода“ гр.Суворово – там двете фолклорни групи завоюваха две първи места

2. ФФ „Шумла“ – ДФГ“Еньовче“ – Трето място и парична награда

3. Кулинарен фестивал „Забравени традиции-разпалена жарава“ НЧ“Добри Люцканов- 1907“ с.Васил Друмев - ЖФГ ”Еньовска китка” -първо място и парична награда

4. Фолклорен празник „Блъсково-чисто, хубаво, добро“ с. Блъсково

5. На 2-ри юни, по покана на кмета на Община Каспичан, взехме участие в празнична програма в село Могила.

6. ДФС „Слънчова люлка“с.Стан

7. ФС „Еньовски ритми“ НЧ“ Васил Левски-1895“с.Енево

8. Онлайн фото-конкурс за деца и младежи „Моят възрожденски Шумен в снимки“ – Първо място в област „Архитектура“ на Борислава Бориславова, трето място на

9. Онлайн фото-конкурс „Моят възрожденски Шумен в снимки“-едно първо и едно трето място

10. Онлайн фото-конкурс „Бялото градче – памет и забрава“ с. Паламарца две поощрителни награди

11. Онлайн конкурс „Ой Коледа, мой Коледо“ гр.Тутракан

12. Онлайн конкурс „От Игнажден до Коледа“ с.Горно Ботево

VI. През годината читалището работи по културен календар, съобразен с противоепидемичната обстановка в страната. Празнувахме празниците : Бабин ден, Трифон Зарезан ,Ден на самодееца, международния ден на жената – 8-ми март, Еньовден.

Младите хора от селото се включиха в Маратона по четенето.

На 19-ти февруари чествахме паметта на Апостола на свободата и патрон на нашето читалище Васил Левски. Участвахме в тържество по повод Националния празник на България 3-ти март.

На 11-ти май, съвместно с храм „Св. Св. Кирил и Методий” с. Енево, организирахме курбан за здраве на цялото село.

На 18 юли поднесохме венец на паметната плоча на Васил Левски по повод неговото рождение.

За 1-ви юни международния ден детето организирахме рисунка на асфалт, на тема „Моят любим литературен герой”.

В град Шумен разгледахме“, Възрожденски къщи и музеи, където направихме снимки за участието във фотографския конкурс.

Съвместно с НЧ “Пробуда“ гр. Шумен, направихме уроци по родолюбие - „ Паметта на Шумен в снимки“, „Паметник създатели на българската държава“.

Направихме екскурзия за всички самодейци до Троянски манастир и Трявна, като средствата за нея бяха от наградите на групите.

През 2021 г. библиотекарят Валя Димитрова участва в обучение в РБ ”Ст. Чилингиров” гр. Шумен на тема “Дигитализация на НПО“.

Със средства от рентата на читалищната земя направихме частична подмяна на два прозореца и частично боядисване.

През годината в дейността на читалището с доброволчески труд се включиха : Борислава Димитрова, Деница Здравкова, Калоян Здравков, Здравко Здравков, Борислав Димитров.

Читалището работи съвместно с кметство Енево и кмета Антон Борисов, който винаги се включва в дейността.
Читалището се финансира от държавна субсидия и приходи от членски внос, наеми и рента земя.

**Финансова информация за 2021 г.**

1. **Приходи от държавна субсидия 15433**
2. **Приходи от общинска субсидия 0**
3. **Приходи от наеми 0**
4. **Приходи от ренти, членски внос 2615**
5. **Приходи по проекти 1242.99**
6. **Приходи от дарения 0**
7. **Други: Награда събор „Шумла“ – 110 лв.**

**Общо приходи 19400.99 лв.**

**4. Разходи за 2021 г.:**

**-** заплати по трудови правоотношения 7142.28 лв.

- хонорари по извънтрудови правоотношения 100.81 лв.

- осигуровки 3822.72 лв.

- командировки 192.75 лв.

- канцеларски материали 86.27 лв.

- раб.облекло 200 лв. - СОТ и Интернет 453.00

- културно-масова дейност 1014.11 лв.

* библиотечна дейност 1242.99 лв.
* Такси – бит.отпадъци, смет, участия и др. 377.75 лв.
* Чл.внос СНЧ, МИГ 62.50 лв.
* Пожарогасители 75.01 лв.
* Поща 11.66 лв.
* Счетоводни услуги 288.71 лв.
* Ел.енергия, дърва 649.85 лв.
* -ремонт 3660.42 лв.
* Комп.консумативи 63.00 лв.
* Почистващи 55.27 лв.
* М-ли 41.70 лв.

**Общо разходи за 2021 г. 19540.83 лв.**

Валя Димитрова : Деян Любенов:

/Секретар/ /Председател на читалището/